
PËR KRITERET DHE PROCEDUAT E KRYERJES SË RIMBURSIMIT TË PAGESËS PËR PAJISJET FISKALE DHE TAKSIMETRAT E SUBJEKTEVE TË BIZNESIT TË VOGËL

Në mbështetje të nenit 100 të Kushtetutës, të nenit 15 të ligjit nr.10 355, datë 2.12.2010 “Për buxhetin e vitit 2011”, Ministri i Financave

URDHËRON:

1. Pika 7 e urdhrit nr.4, datë 12.1.2011 “Për kriteret dhe proceduat e kryerjes së rimbursimit të njësive të qeverisjes vendore, të pagesës për pajisjet fiskale dhe taksimetrat”, shfuqizohet dhe bëhet:
“Transferimi i fondeve do të kryhet te llogaria buxhetore: Entiteti i Qeverisjes 001”, Ministria 10, njësia shpenzuese 1010001, kapitulli 01, program 01130 (ekzekutimi i pagesave të ndryshme), artikulli 603.3 me emërtimin “Rimbursim për subjektet e biznesit të vogël për vlerën e pajisjeve fiskale”, Kodi i Degës së Thesarit 3535.”.
2. Pika 8 e po këtij urdhri shfuqizohet dhe bëhet:
“Me hyrjen në fuqi të vendimit të Këshillit të Ministrave për akordimin e fondeve për kompensimin e vlerës së taksës së biznesit të vogël, që ka shkuar për rimbursimin e vlerës së pajisjeve fiskale, Drejtoria e Përgjithshme e Buxhetit kryen çeljen sipas pikës 7.
Drejtoria e Përgjithshme e Thesarit realizon në sistem kalimin e veprimit në qendër, sipas procedurës së transaksioneve me xhirim të brendshëm (pa lëvizje cash), në kategorinë “Xhirime brenda institucionit”, vlerën përkatëse të çdo njësie të qeverisjes vendore në artikullin 7002100 (taksa e biznesit të vogël)”.
Ky urdhër hyn në fuqi menjëherë.

